Diari Oficial de la Generalitat Valenciana


Sumari del DOGV 8545, del 10-05-2019 (2019/4389)

Informació pública de la modificació puntual del Pla general d'ordenació urbana que afecta la parcel·la que dona a l'avinguda Blasco Ibáñez - plaça Xúquer. Expedient 03889/2018/16.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4389


Data del document
:   26-04-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual del Pla general d'ordenació urbana que afecta la parcel·la que dona a l'avinguda Blasco Ibáñez - plaça Xúquer. Expedient 03974/2018/16. [2019/4389]  
El Ple de l'Ajuntament, en la sessió del 25 d'abril de 2019, va adoptar l'acord que, en la part dispositiva, diu:  
  
«Primer. Iniciar el procés de consulta a les administracions públiques afectades i a les persones interessades en la modificació puntual del PGOU que afecta la parcel·la de l'avinguda de Blasco Ibáñez amb la plaça Xúquer i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a consultar-la.  
  
Segon. Sol·licitar informe a OCOVAL a l'objecte que aquest últim demane, remeta i coordine els informes preceptius de les entitats subministradores dels serveis públics urbans que puguen resultar afectats, així com als serveis municipals consultats en l'expedient d'avaluació ambiental i a Ferrocarrils de la Generalitat Valenciana.  
  
Tercer. Comunicar l'inici de la fase de consulta a l'Associació de Veïns del Barri de Sant Josep i a l'Associació Veïnal i Empresarial d'Oci i Cultura de la Zona Xúquer, així com a totes les persones interessades que consten en l'expedient.  
Quart. Inserir en la pàgina web municipal www.valencia.es la documentació sotmesa a informació pública i posar-la a la disposició del públic en l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, número 11.»  
  
De conformitat amb el que estableix l'article 57.1.b de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme www.valencia.es/urbanismo, en compliment de l'article 53.2 de la LOTUP.  
  
València, 26 d'abril de 2019.- El secretari: Manuel Latorre Hernández.